Paul Allik

Paul Allik (23. detsember 1946 Aruküla, Kaarepere vald – 14. detsember 2003 Tallinn) oli eesti kunstnik ja laulja.

 Elukäik 
Ta sündis Tartumaal Kaarepere vallas Arukülas õigeusu preestri Ermil Alliku (1917–2003) perekonnas. Õppis aastatel 1961–1966 Tartu Kunstikoolis, kus tema vaimseks eeskujuks ja Pallase maalitraditsioonide edasikandjaks oli maalikunstnik ja õppejõud Alfred Kongo.HAUS Galerii. Näitus: Paul Allik "Minu idüll"

Paul Allik astus 1989. aastal Eesti Kunstnike Liitu ja oli aastatel 1994–1995 Eesti Kunstnike Liidu asepresident. Aastatel 1993–1994 oli ta Eesti Maalikunstnike Liidu esimees, aastatel 1994–1996 International Assotiation of Arti Eesti osakonna president. 1994. aastal anti Paul Allikule eesti maali aastanäituse preemia.

Paul Allik suri 14. detsembril 2003 ja maeti 20. detsembril Metsakalmistule.

 Looming 
pisi|Paul Allik 1974. aastalFoto: Jaan Künnap
Eesti kunstis on Paul Allikut raske paigutada mingisse kindlalt määratletud seltskonda. Tundliku ja kerge käega ekspressiivse maalija ja joonistajana huvitasid teda aktid, maastikud ja natüürmordid, aga ka abstraktsed kompositsioonid. Seejuures on ta järjekindlalt kasutanud traditsioonilisi stuudiotehnikaid, akrüülmaali lõuendil ja segatehnikas joonistust paberil.

Näitustel osales juba õpingute ajal. Tema isikunäitusi on peale Eesti olnud ka Soomes ja Rootsis. Paul Alliku töid on Eesti Kunstimuuseumis, Tartu Kunstimuuseumis, Tallinna Kunstihoones, Eesti Rahvusraamatukogus, Underi ja Tuglase Kirjanduskeskuses ning paljudes erakogudes Eestis, Soomes, Rootsis, Austraalias jm.

Lauljana mäletatakse Paul Allikut 1970. aastate "Tippmeloodia" lauluvõistlustelt, estraadilavadelt, Eesti Televisiooni populaarsetest telesaadetest "Horoskoop" ja "Reklaamiklubi", laulude "Mustamäe valss", "Põgenevad unenäod" jms kuulsaks lauljana, ka muusikafilmist "Duett-duell" (ETV 1970).

 Isiklikku 
Tema isa oli ülempreester Ermil Allik ja ema köster Lydia Allik. Tema vend on köster Georg Allik ja õde kiriku koorijuht Tiina Allik.

 Viited 

 Kirjandus 
Paul Allik. [Kataloog. Koostaja Juta Kivimäe; tõlge: Tiiu Allik; kujundaja Sirje Ratso]. Tallinn: Allik, 1997.
Paul Allik, Juta Kivimäe. "Ilmumas on Alfred Kongo kataloog" – Postimees, 21. detsember 1998. 
Anne Lõugas, Juta Kivimäe. "Dramaatiline Allik" – Sirp, 1. detsember 2000.
"Paul Alliku pildid Haus Galeriis" – Postimees, 8. mai 2001.
Piia Saarna. "Hästitempereeritud näitus" – Sirp, 11. mai 2001.
Maire Toom. "Saaremaal Alliku traagilised maalid" – Sirp, 17. august 2001. 
"Paul Allik 23. XII 1946 – 14. XII 2003" – Sirp, 19. detsember 2003.  
"14. IV avati Hausi galeriis..." – Sirp, 22. aprill 2005. (Paul Alliku mälestusnäitusest. Eksponeeritud 1996. aasta Aafrika reisi ainetel valminud Namiibia maastikud)
Vano Allsalu. "Paul Allik OHVRID JA TEISED MAALID" – Sirp, 8. detsember 2011. 
"Paul Alliku maalidesse valatud ilu ja valu" – Äripäev: Puhkepäev, 16.–18. detsember 2011. (Paul Alliku maalinäitusest "Ohvrid ja teised maalid")

 Välislingid 
Laulab Paul Allik muzofun.net (kuulatud 13.06.2013)
Suri kunstnik Paul Allik Eesti Päevaleht, 15. detsember 2003.
Hüvasti, Paul Allik! Õhtuleht, 17. detsember 2003.

 Virtuaalnäitused
Paul Allik "Namiibia maastikud". Haus Galerii 14.04.2005 – 20.05.2005
Paul Allik (1946–2003) OHVRID JA TEISED MAALID 24h galerii 1.12.2011–31.01.2012

Kategooria:Eesti maalikunstnikud
Kategooria:Eesti lauljad
Kategooria:Metsakalmistule maetud
Kategooria:Sündinud 1946
Kategooria:Surnud 2003